**Årsmelding for Agder folkemusikk- og folkedansnemnd 2018**

**Agder folkemusikk- og folkedansnemnd har i dette året vore:**

**Leiar:** Gunvor Syvertsen

**Medlemer**: Janet Staddeland, Svein Jepsen, Toralf Skoland, Hillbjørg Tveit, Tor Steinar Fromreide, Arild M. Syvertsen og Paul Sveinall.

**Sekretær:** Tor Steinar Fromreide

Vi har hatt 4 nemndmøte i 2018. Samarbeidsdansen har fungert ganske bra, med noko variert oppmøte.

Nemnda var representert på **storkurset** til Aust-Agder Ungdomslag i Grimstad 2.-4. februar med Janet Staddeland, Hillbjørg Tveit, Toralf Skoland, Svein Jepsen, Arild Mulstad Syvertsen og Gunvor Syvertsen.

Vi var tre personar frå AFF på **Rørosmartnan** frå 21.-25. februar: Svein Jepsen, Hillbjørg Tveit og Gunvor Syvertsen. Vi opplevde mange dyktige orkester som spelte god folkemusikk, og det var mykje polsdans. Ei flott oppleving. Dette var ikkje i regi av AFF.

**Vårfesten** 17. mars 2018 var på Vigelandstua. «Hallingladden» spelte. Det var god stemning, og dansegolvet var fullt heile kvelden.

**Haustfesten** 24. november var som vanleg i Søgne på Heimklang. Her spelte «Godtfolk» og «Hægebostad Trekkspillklubb». God stemning og godt med folk.

Vi har halde fram med **samarbeidsdans** med fem ungdomslag i fylket. Lista UL hadde samarbeidsdans 14. januar, UL Lyngdølen 14. oktober, Kvina UL 11. november, Halse UL 8. april, og Lindesnes UL 11. mars. Tidspunktet for samarbeidsdansen er stort sett andre sundagen i månaden frå kl. 17.00 til kl. 20.00. Toralf Skoland og Margrethe Wold står for musikken, men det er også andre spelfolk med. Dette varierer.

VAUL betaler 1000 kroner i støtte til det laget som arrangerer i samarbeid med VAUL, og musikarane får 500 kr kvar.

For Agder folkemusikk- og folkedansnemnd

Gunvor Syvertsen